Gepardët po largohen nga rreziku i zhdukjes
Puna e palodhur e Lori Marker për të shpëtuar kafshët e rrezikuara
Dikur Afrika dhe Azia kishin mbi 100 mijë gepardë. Por gjatë shekullit të fundit, kjo popullatë e madhe ka rënë në vetëm 10 përqind. Megjithatë, kjo statistikë e zymtë ka filluar të përmirësohet falë një gruaje që e ka bërë misionin e saj të jetës që të shpëtojnë gepardët nga zhdukja. Që prej kohërave antike, njeriu i ka parë me madhështi gepardët për bukurinë dhe hirin e tyre, dhe aftësitë unike për të vrapuar me shpejtësi deri 110 kilomtra në orë. Por sot, këto specie që dikur jetonin në Afrikë, Indi dhe Azi, kanë përfunduar 10 mijë, kryesisht në 24 shtete afrikane. Por për fat të gepardëve, Laurie Marker është në krahun e tyre. Zonja Market shkoi në Namibi për të mësuar më shumë rreth këtyre specieve. Afrika Jugore është strehë e popullatës më të madhe të gepardëve në botë. Në vitin 1990, zonja Marker themeloi Fondin e Konservimit të Gepardëve, e njohur shkurtimisht si CFF, një organizatë jopërfituese me qendër në Namibi, e cila merret me kërkime dhe ofron programe edukimi. Qendra zhvillon strategji për të luftuar disa prej kërcënimeve më të mëdha ndaj gepardëve, përfshi njeriun. Meqenëse gepardët shpesh ushqehen me bagëti, këto kafshë shpesh vriten nga fermerët. Kështu që zonja Marker filloi të punonte me komunitetet fermere lokale për të gjetur mënyra mbrojtje për bagëtitë nga gepardët. Në vitin 1994, ajo dërgoi atje qen me prejardhje turke, Anatolian Shepherd. Tani ajo rrit dhe trajnon qentë roje, të cilët e vënë veten mes bagëtisë dhe çdo lloj kafshe mishngrënëse. Gjatë 15 vjetëve të fundit, CCF ka kryqëzuar dhe dhuruar më shumë se 400 qen për fermerët e bagëtive në Namibi. Ata kanë njoftuar një rënie prej rreth 80 pëqind të humbjeve të bagëtive dhe janë bërë më tolerantë ndaj gepardëve përreth. Zonja Marker dëshiron të shtojë popullsinë e gepardëve duke zgjeruar programet e fondacionit të saj edhe në vende të tjera. Sot, Laurie Markes konsiderohet si një prej ekspertëve kryesore të botës për gepardët. Ajo udhëton në mbarë botën duke mbajtur leksione dhe marrë pjesë në grumbullime fondesh për të shtuar vetëdijen rreth kësaj kafshe tejet të rrezikuar.